ข้อกำหนดมหาวิทยาลัยเทคโนโลยีพระจอมเกล้าธนบุรี ว่าด้วยตราสัญลักษณ์ประจำมหาวิทยาลัย พ.ศ. 2541

ข้อกำหนดมหาวิทยาลัยเทคโนโลยีพระจอมเกล้าธนบุรี
ข้อกำหนดมหาวิทยาลัยเทคโนโลยีพระจอมเกล้าธนบุรี
ว่าด้วยตราสัญลักษณ์ประจำมหาวิทยาลัย
พ.ศ. ๒๕๔๑[๑]
 

โดยที่มหาวิทยาลัยเทคโนโลยีพระจอมเกล้าธนบุรีได้รับพระราชทานพระบรมราชานุญาตอัญเชิญตราเครื่องหมายประจำพระองค์พระบาทสมเด็จพระจอมเกล้าเจ้าอยู่หัว
ซึ่งทรงพระกรุณาโปรดเกล้าฯ ให้ออกแบบใหม่
เป็นตราประจำมหาวิทยาลัยจึงเห็นสมควรออกข้อกำหนดว่าด้วยตราสัญลักษณ์ประจำมหาวิทยาลัยเทคโนโลยีพระจอมเกล้าธนบุรี
และประกาศให้ทราบทั่วกัน

ฉะนั้น
อาศัยอำนาจตามความในมาตรา ๕๙ วรรคแรก และมาตรา ๖๐ วรรคแรก
แห่งพระราชบัญญัติมหาวิทยาลัยเทคโนโลยีพระจอมเกล้าธนบุรี พ.ศ. ๒๕๔๑
ประกอบกับมติสภามหาวิทยาลัยเทคโนโลยีพระจอมเกล้าธนบุรี ในการประชุมครั้งที่ ๑/๒๕๔๑
เมื่อวันที่ ๙ เมษายน พ.ศ. ๒๕๔๑ สภามหาวิทยาลัยฯ จึงออกข้อกำหนดไว้ ดังต่อไปนี้

ข้อ
๑
ข้อกำหนดนี้เรียกว่าข้อกำหนดมหาวิทยาลัยเทคโนโลยีพระจอมเกล้าธนบุรี
ว่าด้วยตราสัญลักษณ์ประจำมหาวิทยาลัย พ.ศ. ๒๕๔๑

ข้อ
๒
ข้อกำหนดนี้ให้ใช้บังคับตั้งแต่วันถัดจากวันประกาศเป็นต้นไป

ข้อ
๓ ในข้อกำหนดนี้
มหาวิทยาลัย หมายถึง
มหาวิทยาลัยเทคโนโลยีพระจอมเกล้าธนบุรี
อธิการบดี หมายถึง
อธิการบดีมหาวิทยาลัยเทคโนโลยีพระจอมเกล้าธนบุรี

ข้อ
๔
ตราสัญลักษณ์มหาวิทยาลัยเทคโนโลยีพระจอมเกล้าธนบุรี มีรูปลักษณ์ ขนาด
และการใช้ประทับกำกับ ดังนี้
รูปลักษณ์ -
เป็นตราเครื่องหมายประจำพระองค์พระบาทสมเด็จพระจอมเกล้าเจ้าอยู่หัว (รัชกาลที่ ๔)
อยู่ภายในวงกลม ๔ วง มีอักษรชื่อมหาวิทยาลัยเทคโนโลยีพระจอมเกล้าธนบุรีและชื่อภาษาอังกฤษ
ว่า KING MONGKUTS UNIVERSITY OF TECHNOLOGY THONBURI ดังภาพ
ขนาด -
ไม่จำกัดสีและขนาด
การใช้ประทับกำกับ -
ใช้ประทับกำกับเอกสาร สิ่งพิมพ์ วัสดุที่ใช้งานเกี่ยวเนื่องในการดำเนินงาน
หรือกิจกรรมของมหาวิทยาลัย

ข้อ ๕
บุคคลใดใช้ ปลอม เลียน ซึ่งตรา เครื่องหมาย หรือสัญลักษณ์ของมหาวิทยาลัย
หรือส่วนงานภายในมหาวิทยาลัยไม่ว่าจะทำเป็นสีใด หรือทำด้วยวิธีใด ๆ
หรือทำให้ปรากฏที่วัตถุหรือสินค้าใด ๆ
โดยมิได้รับอนุญาตจากมหาวิทยาลัยต้องระวางโทษจำคุกไม่เกินหนึ่งปี
หรือปรับไม่เกินหนึ่งแสนบาท หรือทั้งจำทั้งปรับ

ข้อ ๖
ให้อธิการบดีเป็นผู้รักษาการให้เป็นไปตามข้อกำหนดนี้
และมีอำนาจวินิจฉัยชี้ขาดคำวินิจฉัยของอธิการบดีให้ถือว่าเป็นที่สิ้นสุด


ประกาศ
ณ วันที่ ๑๐ เมษายน พ.ศ. ๒๕๔๑
บุญเยี่ยม มีศุข
นายกสภามหาวิทยาลัยเทคโนโลยีพระจอมเกล้าธนบุรี
[เอกสารแนบท้าย]

๑.
ตราสัญลักษณ์มหาวิทยาลัยเทคโนโลยีพระจอมเกล้าธนบุรี

(ดูข้อมูลจากภาพกฎหมาย)






























วิภา/ผู้จัดทำ
๑๐ พฤษภาคม ๒๕๕๔


















































[๑] ราชกิจจานุเบกษา เล่ม ๑๑๕/ตอนที่ ๔๔ ง/หน้า ๒๕/๒ มิถุนายน ๒๕๔๑